Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 343/12/2201	Dunajská Streda, 27.6.2012
EEČ : 2-16-68-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od mesiaca november 2011 až doposiaľ, v obci Trnávka, okres Dunajská Streda a všade tam, kde sa v tomto období zdržiaval, si neplnil svoju vyživovaciu povinnosť na svoju dcéru XXXXX, hoci z ust. § 62 a násl. Zákona o rodine mu vyplýva povinnosť prispievať na jej výživu, pričom výška tejto vyživovacej povinnosti bola určená rozsudkom Okresného súdu Dunajská Streda č. k. 8C/35/2007 zo dňa 09.08.2007, s právoplatnosťou dňa 31.08.2007 vo výške 50,- € vždy do 15-teho dňa toho, ktorého mesiaca vopred do rúk poškodenej matky XXXXX a už bol právoplatne odsúdený za predchádzajúce obdobie rozsudkom Okresného súdu Dunajská Streda č. k. 1T/157/2011, právoplatným dňom 31.10.2011 na odňatie slobody v trvaní 1 rok s podmienečným odkladom a skúšobnou dobou na 3 roky, avšak vyživovaciu povinnosť si napriek tomu žiadnym spôsobom neplní, na výchove svojej dcéry sa nepodieľa žiadnym spôsobom, čím mu z titulu výživného vznikla podlžnosť vo výške 300,- €, ktoré peniaze dlhuje poškodenej XXXXX, 

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Vyšetrovateľ Okresného riaditeľstva PZ v Dunajskej Strede(ďalej len „vyšetrovateľ PZ) uznesením pod č.: ČVS:ORP-187/OVK-DS-2012 zo dňa 30.4.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojej maloletej dcére za obdobie 1.11.2011 do 30.4.2012. Vo svojej výpovedi zo dňa 28.5.2012 uviedla, že obvinený jej uhradil výživné v sume 400,-Eur a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. Dňa 17.5.2012 zaplatil sumu vo výške 400,-Eur, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Marián Zvoda
prokurátor